रिहाई मंच महासचिव राजीव यादव ने बताया कि मारे गए जाकिर हुसैन के पिता बदरुल हुसैन से इस घटना के संबन्ध में बात हुई वे इस घटना से काफी स्तब्ध थे उन्होंने बताया कि उनका एक और बेटा अब्दुल्ला उर्फ अल्ताफ हुसैन भी जेल में बंद है। उसकी सुरक्षा को लेकर वह बेहद चिंतित थे। मारे गए युवकों में कई कुछ केसों में बरी भी हो चुके हैं। परिजनों का सवाल है कि 33 फुट ऊंची दीवार को कोई कैसे फंाद कर भाग सकता है। राजीव यादव ने कहा कि फर्जी मुठभेड़ में मारे गए लोगों के पास से पुलिस जिस तरह विस्फोटकों और हथियारों की बात कह रही है वह स्पष्ट करता है कि इसका सहारा लेकर पुलिस और बेकसूर लोगों को फंसाने की पटकथा तैयार कर चुकी है। परिजनों ने कई बार जेल में सुरक्षा को लेकर सवाल उठाया पर उसपर कोई सुनवाई नहीं हुई। कुछ परिजनों का तो यहां तक आरोप है कि वीडियो कांफ्रेंसिग के जरिए होने वाली सुनवाई में बिना वीडियो कांफ्रेंसिग के ही गवाहों के बायान दर्ज कर दिए जाते हैं और पुलिस की कहानी के मुताबिक गवाही न देने पर जज खुद ही बयान को सुधरवाते हैं। ऐसे हालात जब मध्य प्रदेश की न्यायालयों के हैं तो इससे समझा जा सकता है कि जेलों की क्या स्थिति होगी। राजीव यादव ने बताया कि आज सुबह जब हाजी फैसल जो कि आतंकवाद के मामले से बरी हो चुके हैं भोपाल से अपने साढू के वालिद की इंतकाल की मिट्टी से लौट रहे थे तो उन्हें सुबह नौ – सवा नौ बजे के तकरीबन पुलिस ने चलती बस से उतरवाया और पूछताछ की। उसके बाद जब वे घर पहुंच गए तो फिर 10 बजे के करीब नरसिंहगढ़ थाने की पुलिस ने उन्हें फिर बुलवाया। उन्होंने यह भी बताया की बरी होने के बावजूद आज भी जब भी कोई पीएम या वीवीआईपी का दौरा होता है तो उन्हें थाने बुला लिया जाता है जिससे वह काफी परेशान हो चुके हैं।